## Ч И Т А Л И Щ Е „Б У Д И Т Е Л-1 9 9 7“

## Област Благоевград, с. Струмяни, ,E-mail „ nch\_buditel\_1997@abv.bg“

**ОТЧЕТ**

**ЗА ДЕЙНОСТТА НА НЧ„БУДИТЕЛ-1997“ От април 2019г До април 2020г**

 **Април:**  За празника на общината в голямата зала на читалището подредихме изложба от детски рисунки, съпроводена от съвместна кулинарна изложба от служителки на общината и читалищните дейци. Изложбата беше красива и вкусна. Останаха само рисунките.

 Още през март започнахме да изработваме великденски сувенири, като за самия празник подредихме скромна изложба – сувенири, шарени яйца , козунаци, кексове и други традиционни ястия.

 **Май:**  На 03.05.19г по случай международния ден на слънцето окачихме цветно табло в читалището , където под всяка снимка са дадени най-важните научни данни за този безценен източник на топлина и светлина за Земята.

 На 21.05.19. самодейците от ансамбъл „Струма“ изпълниха своя програма по случай храмовия празник на селото – „св.св. Константин и Елена“

 На 24.05. Деня на славянската писменост и култура отбелязахме с табло.

 **Юни :** За деня на детето – 1-ви юни посетихме детската градина, където подарихме на децата по един комплект- книжка с цветни флумастери и лакомства.

 На 02.06. почетохме паметта на Христо Ботев и загиналите за свободата на България с цветно табло и минута мълчание.

 Започна лятната академия. Всеки ден от 10.00 часа децата идваха в читалището, като всеки се занимаваше с това, което му е интересно – едни рисуваха, други правеха различни сувенири. Момичетата се учиха да пришиват копчета и различни бодове. Някои опитаха да бродират. Но най им хареса да готвят. Всеки петък се правиха прожекции на български детски филми в посетителския център.

 На 30.06. нашите самодейци взеха участие в 13-ти МФК „Пауталия“, гр.Кюстендил, където за отлично представяне им бе присъдено първо място.

 **Юли:**  През юли продължихме заниманията с децата, момчетата наблягаха повече на тениса и колоезденето.

 Библиотеката при читалището получи частно дарение 50 тома художествена литература, които бяха своевременно обработени.

 **Август:** Лятната занималня продължава, прожекцията на филми – също. Довършват се започнатите експонати за изложбата през септември. Междувременно се проведе тенис турнир в голямата зала на читалището, където децата след оспорвана борба и много ентусиазъм показаха как са се подготвили през лятото. Общинска администрация раздаде награди за 1,2 и 3-то място на различните възрастови групи, както и за най-малък участник.

 **Септември:** Представяне на изработените от децата сувенири и рисунки и завършване на лятната занималня.

 Библиотеката отново получи дарение 111 тома художествена литература, които веднага бяха обработени и пуснати обръщение.

 **Октомври:** 01.10.- Участие на АНП „Струма“ при НЧ„Будител-1997“, с.Струмяни в 3-тия МФФ „Фолклорни пътеки“ Брезница,2019 община Гоце Делчев.

 04.10. – Участие на АНП „ Струма“ при НЧ„Будител-1997“, с.Струмяни в 16-ти МФФ „Малешево пее и танцува“, 2019, с. Микрево, където му бе присъдена 3-та награда, а солистът Ангел Филчев също бе отличен с 3-та награда.

 Започнахме подготовката за коледната изложба. Каузата си заслужаваше – подпомагане на децата от детските градини на община Струмяни. Затова и работихме с желание.

 **Ноември:** На 01.11. отбелязахме деня на народния будител с табло .Продължихме с изработването на сувенири за коледния базар.

 Изработване на календарен план за дейността на читалището през 2020 г.

 **Декември:**  Изработването на сувенири за коледния базар продължава.

 На 10.12. По повод седмицата на четенето ни посетиха децата от детската градина в Струмяни, почетохме приказки и се почерпихме с лакомства.

 На 13.12. се проведе благотворителен бал във фоайето на НЧ„Братя Миладинови – 1936“, с.Микрево. Участвахме с не малко експонати, повечето от които бяха изкупени. Радостни сме, че сме подкрепили такава достойна кауза.

 Годината изпратихме със скромно тържество със самодейците.

 Новата 2020 г започнахме като всяка друга – равносметка за работата ни през изминалата година и набелязване на най-спешните дейности в началото на новата година.

 На 19 **февруари** почетохме паметта на Васил Левски с табло.

 Получихме ново дарение – 70 тома художествена литература , своевременно обработени и предоставени на читателите.

 Започнахме изработването на мартеници.

 На **1-ви март** по традиция начело с Баба Марта посетихме детската градина, където децата ни посрещнаха с песни и стихотворения. Ние ги почерпихме и на всички вързахме саморъчно изработени уникални мартеници.

 На 2-ри март вечерта поднесохме саморъчно изработен венец пред паметника на загиналите за свободата на площад „7-ми април“.

 На 9-ти март поднесохме на жените от самодейния състав и читалищните дейци по един скромен подарък – цвете в саксия.

 Вр.и.д секретар:

 / В. Богоева/